El Centre Social Benàger ja té Fallera Major per al 2006
20/02/2006 12:49:00

# El Centre Social Benàger ja té Fallera Major per al 2006

*   20/02/2006 12:49:00
*   [Imprimir](#)
*   Compartir
*    https://www.alaquas.org/documento.asp?id\_do=9758

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9758%2F0&title=Ajuntament%20d%27Alaqu%C3%A0s.%20Premsa.El%20Centre%20Social%20Ben%C3%A0ger%20ja%20t%C3%A9%20Fallera%20Major%20per%20al%202006)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9758/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9758/9758_Form_4.jpg)](https://www.alaquas.org/ficheros/documentos/2006/2/9758/9758_Form_10.jpg "<a href='https://www.alaquas.org/ficheros/documentos/2006/2/9758/9758_Form_10.jpg' target=_blank><i class='fa fa-external-link' aria-hidden='true'></i>.El Centre Social Benàger ja té Fallera Major per al 2006</a>")

Les persones majors d'Alaquàs enceten les festes falleres amb la presentació oficial de la senyora Adriana Esteban com a màxima representant i la seua Cort d'Honor

Centenars de persones presenciaren el diumenge 19 de febrer la presentació oficial de la Fallera Major per al 2006 del Centre Social Benàger, la senyora Adriana Esteban Collado, la màxima representant dels i de les jubilades d'Alaquàs en les pròximes festes falleres. Un any més, les persones majors de la ciutat se sumen a les falles, com qualsevol de les 11 comissions festeres de la ciutat, començant el seu exercici amb aquest tradicional acte en què a més de donar a conèixer públicament a la màxima representació fallera, es va presentar també a les muses i a totes les components de la Cort d'Honor.  
   
L'Auditori Nou va ser l'escenari escollit per a la celebració de l'acte que va estar presenciat no sols per la comissió fallera del Benàger, sinó també per l'Alcalde d'Alaquàs, Jorge Alarte, la Regidora de la Tercera Edat, Camila Álvarez, les Falleres Majors de la ciutat, MªDolores Peña i Verònica Aliaga, diferents associacions del municipi i centenars de veïns i veïnes.

L'esdeveniment, que va estar amenitzat per una obra de teatre, va començar amb la desfilada de la senyora que ha ocupat el càrrec de Fallera Major al llarg de l'any 2005, Rosa Huercio Lavarías, que va imposar les bandes a les 21 falleres que formen la Cort d'Honor del Centre Social Benàger: Isabel López Gómez, Manuela García González, Maruja Sanz López, Pilar Moreno La Cruz, Camila Álvarez Esteban, Emilia Cervera Ponce, Inocencia Roldán Osma, Francisca Pino Aguilar, Antonia Rubio Domínguez, Paquita Márquez Moreno, Mercedes Pons Esteve, Carmen Muñoz Murilla, Vicenta Álvarez Ferreros, Olvido Sánchez Santos, Aurelia García Martínez, Francisca Balsco Olmeda, Josefa Lara Romero, Júlia Gómez Tendero, Ángeles González Reyes, Júlia Picazo Igualada i Rafi Lesme Libran.

A continuació van  ser presentades les muses del centre: Musa del Foc, Felisa Alcobendas Gallego; Musa de la Simpatia, Aminta Guarin Lurduy i Musa del Ball, Júlia López Fajardo.

Una vegada va pujar tota la Cort d'Honor a l'escenari, es va procedir a la Presentació de la Fallera Major del 2006, la senyora Adriana Esteban Collado, que va ser rebuda a l'escenari pel seu President, Jose Guerrero Castilla, qui li va fer entrega d'un ram de flors. La fallera major del passat any va ser l'encarregada d'imposar-li la banda que l'acredita com a Fallera Major. A continuació, el President  la va acompanyar al seu tron per a realitzar la tradicional Exaltació en la què se li va dedicar una poesia.

Després de l'exaltació va arribar el moment de les felicitacions. Els primers en donar l'enhorabona a Adriana Esteban Collado va ser la comissió masculina del Centre Social Benàger formada per Julián Izquierdo, Melecio Alonso, José Sole, Ángel Gómez, Pedro Cerdán, Eleuterio López, Rafael Cárcel, Paulino Mondejar, Jesús Luengo, Antonio Méndez, Diego Moreno, Priscilo Panadero, Primitivo Jiménez, Alfredo Folgado, Alejandro Pérez, Alfonso López i Segundo Arjona.

En representació de l'Ajuntament d'Alaquàs van felicitar la Fallera Major, l'Alcalde d'Alaquàs, Jorge Alarte, i la Regidora de la Tercera Edat, Camila Álvarez. L'Alcalde va voler felicitar en públic a les persones majors per contribuir a la festa dels i les valencianes i els va animar per continuar participant de la vida social de la ciutat.

A aquestes felicitacions es van sumar la de les Falleres Majors d'Alaquàs. Mª Dolores Peña i Verònica Aliaga van voler acompanyar també el Centre Social Benàger en aquest dia tan especial. També van pujar representants de la junta directiva de l'Associació de Jubilats i Pensionistes d'Alaquàs, les regines de l'Associació Cultural Andalusa d'Alaquàs acompanyades pel seu president, membres de l'associació de veïns El Terç i les falleres majors de les comissions d'Alaquàs: Genovés, Bonavista, Plaça la Llibertat, Camí Vell de Torrent, Verge de l'Olivar, Vicent Andrés Estellés i 18 de Juliol.

Les persones majors del Centre Social Benàger tenen una representació destacada dins la festa fallera de la ciutat. La programació fallera continuarà el proper 12 de març amb el tradicional Concurs de Paelles. El dimarts 14 de març tindrà lloc la _Plantà_ de la falla que ells mateix estan elaborant i que enguany du per títol "Espais sense fum".  Participaran també el divendres 17 de març en la tradicional Ofrena de Flors a la Mare de Déu de l'Olivar i el dissabte 19 de març a les 19 hores hi haurà _xocolatà_ i després es cremarà la falla del  Centre.